
NAČELNIK OPĆINE JELENJE

Klasa: 020-02-01/16-01
Ur.broj: 2170-04-02-01/16-1

Dražice, 28. siječnja 2016. god.

Temeljem članka 18.a Zakona o zaštiti osobnih podataka (NN 103/03, 118/06, 41/08, 130/11, 106/12) i članka 33. Statuta Općine Jelenje (Službene novine PGŽ br. 33/09  i 13/13) načelnik Općine Jelenje donosi


O D L U K U
o imenovanju osobe za zaštitu osobnih podataka 
                                                              
I.
Službenica Gordana Tomas, dipl. iur., raspoređena na radno mjesto pročelnice Jedinstvenog upravnog odjela Općine Jelenje, imenuje se osobom za zaštitu osobnih podataka.
Kao osoba za zaštitu osobnih podataka imenovana  ima slijedeća prava i obveze:
- vodi brigu o zakonitosti obrade osobnih podataka u smislu poštivanja odredbi Zakona o zaštiti osobnih podataka; 
- upozorava voditelja zbirke osobnih podataka na nužnost primjene propisa o zaštiti osobnih podataka u slučajevima planiranja i radnji koje mogu imati utjecaj na pitanje privatnosti i zaštitu osobnih podataka; 
- upoznaje sve osobe zaposlene u obradi osobnih podataka s njihovim zakonskim obvezama u svrhu zaštite osobnih podataka; 
- brine o izvršenju obveza iz članka 14. i 17. Zakona o zaštiti osobnih podataka; 
- omogućava ostvarivanje prava ispitanika iz članka 19. i 20. Zakona o zaštiti osobnih podataka; 
- surađuje s Agencijom za zaštitu osobnih podataka u vezi s provedbom nadzora nad obradom osobnih podataka. Službenik za zaštitu osobnih podataka dužan je čuvati povjerljivost svih informacija i podataka koje sazna u obavljanju svojih dužnosti. 
Ova obveza traje i nakon prestanka obavljanja dužnosti službenika za zaštitu osobnih podatka.

Imenovana službenica je dužna čuvati povjerljivost svih informacija i podataka koje  sazna u obavljanju svojih dužnosti. 
Ova obveza traje i nakon prestanka obavljanja dužnosti službenice za zaštitu osobnih podataka.

III.
Službeni kontakt podaci službenika za zaštitu osobnih podataka su:
gordana,jelenje@gmail.hr, telefon broj: 051 208 088, telefax broj: 051 208 090.


IV.
O imenovanju službenice za zaštitu osobnih podataka Općina će kao voditelj zbirke osobnih podataka izvijestiti Agenciju za zaštitu osobnih podataka.

V.
Ova Odluka stupa na snagu danom donošenja, a objavit će se na oglasnoj ploči Općine i mrežnoj stranici www.jelenje.hr.


                                                                                                             NAČELNIK OPĆINE JELENJE

								                           mr. sc. Ervin radetić, dr. med.

